鑑山主以天聖宣賜行道者五百金裝羅漢青𤮀香爐爲示復用韻
作者：趙蕃
朝代：宋

paragraphs: 高林杲杲日欲出，却視諸山雲自入。
道人導我啟圓龕，五百金仙爭突兀。
耀州燒甆樸不巧，獅子座中蓮葉繞。
亂餘得此鎮山靈，莫恨當時賜田少。
世人變滅隨空雲，至人來往繇念根。
長眉下生會有辰，摩挱笑視默與論。